stanford-oval/wikipedia huggingface dataset:
Glenn Hoddle

| 0 | 1 | 2 |
| --- | --- | --- |

Henkilötiedot
Koko nimi: Glenn Hoddle
Syntymäaika: 27. lokakuuta 1957 (ikä 66)
Syntymäpaikka: Hayes, Middlesex, Englanti
Pituus: 183 cm
Seurat
| Vuodet | Seura | O (M) |
| 1975–1987 1987–1991 1991–1993 1993–1995 |  Tottenham Hotspur FC  AS Monaco  Swindon Town FC  Chelsea FC | 377 (88) 69 (27) 64 (1) 31 (1) |
Maajoukkue
| 1979-1988 |  Englannin maajoukkue | 53 (8) |
Valmennusura
1991–1993 1993–1996 1996–1999 2000–2001 2001–2003 2004–2006:  Swindon Town FC  Chelsea FC  Englannin maajoukkue  Southampton FC  Tottenham Hotspur FC  Wolverhampton Wanderers FC
 Seurajoukkueuran tilastot kattavat vain kansalliset sarjat.
Glenn Hoddle (s. 27. lokakuuta 1957) on englantilainen jalkapallovalmentaja ja entinen jalkapalloilija. Hoddle on ollut Englannin jalkapallomaajoukkueessa sekä pelaajana, että valmentajana.
Ura pelaajana

Glenn Hoddle oli pelaajana hyökkäävä keskikenttäpelaaja ja hän tuli tunnetuksi hyvänä syöttelijänä ja keskitysten antajana. Hoddle pelasi suurimman osan urastaan (1975–1987) Tottenham Hotspurissa, jossa hän debytoi 17-vuotiaana elokuussa 1975 Norwich City FC:tä vastaan. Helmikuussa 1976 Hoddle oli ensimmäisen kerran avauksessa. Kaudella 1979–1980 hänet valittiin kauden parhaaksi nuoreksi pelaajaksi. Tottenhamissa Hoddle voitti kaksi perättäistä FA Cupia (1980–1981 ja 1981–1982) tehden molemmissa loppuotteluissa maalin. Kaudella 1981–1982 Tottenham menestyi muutenkin hyvin, liigan 4. sija, Englannin liigacupin hopea ja Cup-voittajien Cupin välieräpaikka. Seuraavat kaudet menivät erinäisten loukkaantumisten vaivaamana, mutta kaudella 1983–1984 tuli silti UEFA Cupin voitto, vaikka Hoddle ei pystynyt pelaamaan finaalissa. Hoddlen aikana Tottenham pääsi liigassa vielä kolmanneksi kaudella 1984–1985 ja FA Cupin finaaliin kaudella 1986–1987.
FA cupin finaalitappion jälkeen Hoddle siirtyi Tottenhamista Ranskaan AS Monacoon Arsene Wengerin alaisuuteen, jota edusti neljä kautta. AS Monacossa Hoddle voitti Ligue 1:en mestaruuden heti kaudella 1987–1988. Hoddle valittiin Ranskan liigan parhaaksi ulkomaalaispelaajaksi ja hän johdatti AS Monacon Euroopan Cupin puolivälieriin kaudella 1988–1989. Vakava polvivamma lopetti 33-vuotiaan Glenn Hoddlen uran huipputasolla joulukuussa 1990. AS Monacon jälkeen Hoddle siirtyi pelaajamanageriksi Swindon Towniin ja Chelsea FC:hen, jossa lopetti pelaajauransa lopullisesti vuonna 1995 jatkaen seuran managerina.
Glenn Hoddle oli jo nuorena lupavaa pelaaja ja pääsi maajoukkuerinkiin. Hän edusti Englantia jo poikamaaotteluissa ja alle 21-vuotiaiden maajoukkueessa Hoddle pelasi kahdeksan ottelua. Aikuisten tasolla Glenn Hoddle pelasi vielä kaksi B-maaottelua kunnes debytoi A-maajoukkueessa Bulgariaa vastaan vuonna 1979. Hoddle osallistui Englannin joukkueessa vuoden 1980 EM-kisoihin sekä vuoden 1982 ja vuoden 1986 MM-kisoihin. Vuoden 1982 kisoissa Englanti putosi toisella kierroksella. Seuraavista kisoista tuli puolivälieräpaikka. Viimeisen maaottelun Glenn Hoddle pelasi Neuvostoliittoa vastaan vuoden 1988 EM-kisoissa. Hän edusti Englantia 53 maaottelussa ja teki niissä kahdeksan maalia.
Saavutukset pelaajana

UEFA Cup 1984
FA Cup 1981 ja 1982 (hopeaa 1987)
Ranskan mestaruus 1988
FA Community Shield 1981 (jaettu Aston Villan kanssa)
Liigacup hopea 1982
Englannin liiga pronssi 1985
Liigan paras nuori pelaaja 1979–1980
Ura valmentajana

Glenn Hoddle aloitti pelaajamanagerina Swindon Townissa kaudella 1991–1992. Hän pystyi nostamaan talousvaikeuksissa painivan pikkuseuran kauden 1992–1993 päätteeksi Valioliigaan ja suurseurat kiinnostuivat nuoresta managerista. Hoddle siirtyi pelaajamanageriksi Chelseaan kaudeksi 1993–1994 ja kokonaan managerin tehtäviin kaudeksi 1995–1996. Heti ensimmäisellä kaudella Hoddlen alaisuudessa Chelsea ylsi FA Cupin finaaliin ja kaudella 1994–1995 Cup-voittajien Cupin välieriin. Kaudella 1995–1996 tuli vielä FA cupin välieräpaikka, jonka jälkeen Hoddle siirtyi Englannin jalkapallomaajoukkueen päävalmentajaksi.
Glenn Hoddle luotsasi Englannin karsinnoista vuoden 1998 MM-kisoihin, mutta sai kritiikkiä osakseen kun hän ei ottanut Paul Gascoignea MM-kisajoukkueeseen ja hänen valmennustiimissään oli uskolla parantaja Eileen Drewery. Englanti putosi kisoista toisella kierroksella. Englanti aloitti EM-karsinnat vuoden 2000 EM-kisoja varten heikosti ja hänet erotettiin helmikuussa 1999. Lopullinen naula arkkuun oli haastattelu, jossa Hoddle sanoi, että vammaiset ihmiset kärsivät aikaisempien elämiensä synneistä. Englannin jalkapalloliitolla ei ollut muuta mahdollisuutta kuin erottaa Hoddle, kun pääministeri Tony Blairkin paheksui Hoddlen lausuntoa.
Kauden 2000–2001 Glenn Hoddle valmensi Southampton FC:tä Valioliigassa kunnes palasi vanhan työnantajansa Tottenham Hotspurin peräsimeen. Heti ensimmäisellä kaudella hän johdatti Tottenhamin Liigacupin finaaliin. Kauden 2002–2003 Tottenham aloitti hyvin johtaen jopa Valioliigaa alkukaudesta, mutta joukkue vajosi lopulta liigan kymmenenneksi. Hoddle erotettiin syyskuussa 2003, kun Tottenham aloitti kauden 2003–2004 heikosti, kuudesta ottelusta neljä pistettä.
Hoddle teki paluun valmentajan tehtäviin joulukuussa 2005, kun 1. divisioonan Wolverhampton Wanderers FC oli erottanut valmentajansa ja Hoddle tuli tilalle. Glenn Hoddle erosi tehtävästä heinäkuussa 2006, kun Wolverhampton Wanderersin johto päätti leikata kuluja. Hoddlen mielestä Wolverhampton Wanderersin johdolla ei ollut yhtä kunnianhimoisia tavoitteita seuran suhteen kuin hänellä.
Saavutukset valmentajana

FA Cupin hopea 1994
Liigacup hopea 2002
Valioliigan kuukauden valmentaja elokuussa 2002
Triviaa

Glenn Hoddle oli yksi pelaajista, jotka Diego Maradona harhautteli tehdessään vuoden 1986 MM-kisoissa pitkän kuljetusmaalin, jota pidetään yhtenä MM-kisahistorian upeimpana maalina.
Glenn Hoddlen kohua aiheuttanut lausunto: ”You and I have been physically given two hands and two legs and a half-decent brain. Some people have not been born like that for a reason. The karma is working from another lifetime.”
Huhtikuussa 1987 Glenn Hoddlen julkaisi joukkuetoverinsa Chris Waddlen kanssa singlen ”Diamond Lights”, joka nousi Britannian singlelistan sijalle 12.
Gregory A. Boyd

Greg Boyd
Gregory A. "Greg" Boyd (s. 1957) on yhdysvaltalainen pappi ja teologi. Hän oli ateisti, kunnes kääntyi kristinuskoon vuonna 1974. Hän on tullut tunnetuksi useista kristinuskoa käsittelevistä kirjoistaan, joiden joukossa ovat Jeesus median myllyssä ja Epäilijän kirjeet: isän ja pojan väittelyä uskosta. Lord or Legend?: Wrestling with the Jesus Dilemma on hänen ja Paul Rhodes Eddyn yhteistyön tulosta.
Boyd valmistui Minnesotan yliopistosta 1979, Yalen Divinity Schoolista 1982 ja Princetonin teologisesta seminaarista 1988. Hänestä tuli Bethelin yliopiston teologian professori. Hän on myös Woodland Hills Churchin vanhempi pastori ja Christus Victor Ministries -järjestön perustaja.
Aiheesta muualla

Viralliset sivut (englanniksi)
Garzên tiibetiläisten autonominen prefektuuri

| Garzên tiibetiläisten autonominen prefektuuri tiibetiksi དཀར་མཛེས་བོད་རིགས་རང་སྐྱོང་ཁུལ་, Garzê Poirig Ranggyong Kü kiin>  甘孜藏族自治州, Gānzī Zàngzú Zìzhìzhōu |
| --- | --- |
 Garzên sijainti Sichuanin maakunnassa.
 Koordinaatit: 30°03′20″N, 101°57′49″E 
Valtio:  Kiina
Maakunta:  Sichuan
Hallinto:  
 – Hallinnon tyyppi:  autonominen prefektuuri
Pinta-ala:  
 – Kokonaispinta-ala:  152 629 km²
Väkiluku (2010):  1 091 872
Aikavyöhyke:  UTC+8
Postinumero:  626000
Suuntanumero(t):  0836
Rekisterikilpi:  川V
 
 www.gzz.gov.cn 
Infobox OKVirheellinen NIMI-arvo: 
Garzê, virallisesti Garzên tiibetiläisten autonominen prefektuuri (tiibetiksi དཀར་མཛེས་བོད་རིགས་རང་སྐྱོང་ཁུལ་, Garzê Poirig Ranggyong Kü; kiin. 甘孜藏族自治州, Gānzī Zàngzú Zìzhìzhōu), tunnetaan myös nimenä Ganzi pinyinin mukaan, on tiibetiläisille varattu autonominen prefektuuri Kiinan Sichuanin maakunnan länsiosassa. Prefektuurin pinta-ala on 152 629 neliökilometriä ja väkiluku 1,09 miljoonaa (vuonna 2010). Prefektuurin päähallintopaikka on Kangding, jonka keskusta sijaitsee linnuntietä noin 215 kilometriä maakunnan pääkaupunki Chengdusta länsilounaaseen.
Hallinnollinen jako

Piirikuntatasolla autonominen prefektuuri jaetaan yhteen piirikuntatason kaupunkiin ja 17 piirikuntaan.
| Garzên hallinnollinen jako piirikuntatasolla |
| --- | --- | --- | --- | --- | --- |

| # | Nimi | Kiinan merkit | Pinyin | Tiibetiksi | Wylie |
| 1 | Kangding (kaupunki) | 康定市 | Kāngdìng Shì | དར་མདོ་གྲོང་ཁྱེར། | dar mdo grong khyer |
| 2 | Luding | 泸定县 | Lúdìng Xiàn | ལྕགས་ཟམ་རྫོང་། | lcags zam rdzong |
| 3 | Danba | 丹巴县 | Dānbā Xiàn | རོང་བྲག་རྫོང་། | rong brag rdzong |
| 4 | Jiulong | 九龙县 | Jiǔlóng Xiàn | བརྒྱད་ཟིལ་རྫོང་། | brgyad zil rdzong |
| 5 | Yajing | 雅江县 | Yǎjiāng Xiàn | ཉག་ཆུ་རྫོང་། | nyag chu rdzong |
| 6 | Dawu | 道孚县 | Dàofú Xiàn | རྟའུ་རྫོང་། | rta'u rdzong |
| 7 | Luhuo | 炉霍县 | Lúhuò Xiàn | བྲག་འགོ་རྫོང་། | brag 'go rdzong |
| 8 | Garzên piirikunta | 甘孜县 | Gānzī Xiàn | དཀར་མཛེས་རྫོང་། | dkar mdzes rdzong |
| 9 | Xinlong | 新龙县 | Xīnlóng Xiàn | ཉག་རོང་རྫོང་། | nyag rong rdzong |
| 10 | Dêgê | 德格县 | Dégé Xiàn | སྡེ་དགེ་རྫོང་། | sde dge rdzong |
| 11 | Baiyü | 白玉县 | Báiyù Xiàn | དཔལ་ཡུལ་རྫོང་། | dpal yul rdzong |
| 12 | Sêrxü | 石渠县 | Shíqú Xiàn | སེར་ཤུལ་རྫོང་། | ser shul rdzong |
| 13 | Sêrtar | 色达县 | Sèdá Xiàn | གསེར་རྟ་རྫོང་། | gser rta rdzong |
| 14 | Litang | 理塘县 | Lǐtáng Xiàn | ལི་ཐང་རྫོང་། | li thang rdzong |
| 15 | Batang | 巴塘县 | Bātáng Xiàn | འབའ་ཐང་རྫོང་། | 'ba' thang rdzong |
| 16 | Xiangcheng | 乡城县 | Xiāngchéng Xiàn | ཕྱག་ཕྲེང་རྫོང་། | phyag phreng rdzong |
| 17 | Daocheng | 稻城县 | Dàochéng Xiàn | འདབ་པ་རྫོང་། | 'dab pa rdzong |
| 18 | Dêrong | 得荣县 | Déróng Xiàn | སྡེ་རོང་རྫོང་། | sde rong rdzong |
Galleria

Kangdingin keskustaa.
Kaupunkimaisemaa Kangdingissa.
Muya-kultapagodi Kangdingissa.
Nanwu si -luostari Kangdingissa.
Mutka Jinshajoella Dêrongin piirikunnassa Sichuanin ja Yunanin rajalla.
Aiheesta muualla

Kuvia tai muita tiedostoja aiheesta Garzên tiibetiläisten autonominen prefektuuri Wikimedia Commonsissa
Travelchinaguide.com: Garze (Ganzi) Travel Guide (englanniksi)
Gladsheim

Gladsheim ("ilon koti") oli jumalten kartano ja linnoitus Asgårdissa, Idavollin tasangolla. Odinilla ja muilla jumalilla oli valtaistuimet sen salissa. Jumalat kokoontuivat Gladsheimiin tekemään tärkeitä päätöksiä. Odin oli Gladsheimin valtias, ja taistelussa kaatuneiden soturien sali Valhalla kuului kartanoon.
Genevieve Cortese

| Genevieve Nicole Cortese Padalecki |
| --- | --- |

Henkilötiedot
Syntynyt: 8. tammikuuta 1981 (ikä 43) San Francisco, Yhdysvallat
Ammatti:  näyttelijä
Puoliso:  Jared Padalecki
Aiheesta muualla
IMDb 
Genevieve Nicole Cortese Padalecki (s. 8. tammikuuta 1981 San Francisco, Yhdysvallat) on yhdysvaltalainen näyttelijä, jonka ensimmäinen merkittävä rooli oli TV-sarjassa Wildfire. Cortese on tunnettu myös Rubyna TV-sarjassa Supernatural.
Cortese eli lapsuutensa Idahon Sun Valleyssa. Ennen televisiodebyyttiään Wildfiressä hänet tunnettiin kokeneena teatterinäyttelijänä. Cortesella on kolme nuorempaa sisarusta; yksi sisko ja kaksi veljeä. Hän ja Jared Padalecki menivät naimisiin 27. helmikuuta 2010. Heidän esikoispoikansa syntyi 20. maaliskuuta 2012.
Sarjoissa ja elokuvissa

| Elokuva | Vuosi | Rooli | Muuta |
| --- | --- | --- | --- |
| Mojave | 2004 | Amber |  |
| Viimeinen yhteys: The Dead Zone | 10. heinäkuuta 2005 | Chloe | S04E04 |
| Kids in America | 2005 | Ashley Harris |  |
| Wildfire | (2005–2008) | Kris Furillo | TV-sarja |
| Bickford Shmeckler's Cool Ideas | 2006 | Toga Girl |  |
| Supernatural | 2008–2009 | Ruby | 11 jaksoa |
| FlashForward | 2009 | Tracy |  |
Aiheesta muualla

Genevieve Cortese Internet Movie Databasessa. (englanniksi)
Gjøvikin kirkko

| Gjøvikin kirkko Gjøvik kirke |
| --- | --- |
 Kirkko vuonna 2008.
Sijainti:  Gjøvik, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1882
Suunnittelija:  Jacob Wilhelm Nordan
Materiaali:  puu
Istumapaikkoja:  600
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Gjøvikin kirkko (norj. Gjøvik kirke) on Gjøvikin kunnassa Norjassa sijaitseva puinen pitkäkirkko vuodelta 1882.
Kuvia

Lähetyssaarnaaja Paul Olaf Boddingin muistomerkki.
Aiheesta muualla

Kuvia tai muita tiedostoja aiheesta Gjøvikin kirkko Wikimedia Commonsissa
Georg von Küchler

| Georg von Küchler |
| --- | --- |
 Georg von Küchler
Henkilötiedot
Syntynyt: 30. toukokuuta 1881  Philippsruhen linna, Hanau, Saksa
Kuollut: 25. toukokuuta 1968 (86 vuotta)  Garmisch-Partenkirchen, Saksan liittotasavalta
Sotilashenkilö
Palvelusmaa(t):   Saksan keisarikunta  Weimarin tasavalta  Natsi-Saksa
Palvelusvuodet:  1900–1944
Taistelut ja sodat:  ensimmäinen maailmansota  toinen maailmansota
Sotilasarvo:  sotamarsalkka
Kunniamerkit:  Rautaristin ritariristi tammenlehvin ja miekoin
 Nimikirjoitus
Georg Karl Friedrich Wilhelm von Küchler (30. toukokuuta 1881 Philippsruhen linna, Hanau – 25. toukokuuta 1968 Garmisch-Partenkirchen) oli saksalainen sotamarsalkka toisen maailmansodan aikana.
Sotilasura

Opiskeltuaan kadettikoulussa Küchler värväytyi vuonna 1900 armeijaan. Hän kävi sotakorkeakoulua 1910–1913 ja siirtyi valmistuttuaan yleisesikuntaupseeriksi Berliiniin. Ensimmäisen maailmansodan alussa Küchler komensi tykkipatteria rintamalla, ja tammikuusta 1915 hän toimi esikuntaupseerin tehtävissä. Sodan jälkeen hän jäi armeijaan ja osallistui vapaajoukkojen (Freikorps) toimintaan taistellen vuonna 1919 kommunisteja vastaan Puolassa. Sotien välisen ajan Küchler toimi pääosin armeijan opetus- ja koulutustehtävissä. Hän tuki Adolf Hitleriä ja Saksan kansallissosialistista työväenpuoluetta muun muassa Blomberg–Fritsch-kriisin aikana.
Toinen maailmansota

Toinen maailmansota alkoi 1. syyskuuta 1939, kun Saksa hyökkäsi Puolaan. Küchler komensi operaatiossa Saksan 3. armeijaa, joka valtasi Danzigin alueen. Hän joutui huonoihin väleihin SS:n kanssa rangaistuaan sotarikoksiin osallistuneita SS-miehiä. Saksan hyökättyä Ranskaan keväällä 1940 Küchler komensi Saksan 18. armeijaa, joka valtasi Hollannin, siirtyi Belgiaan ja vallaten Antwerpenin ja edelleen Pohjois-Ranskaan saartamaan liittoutuneiden joukkoja Dunkerqueen. Onnistuneen operaation jälkeen Küchler ylennettiin kenraalieverstiksi.
Toinen maailmansota > Itärintama

Heinäkuussa 1941 Saksa hyökkäsi Neuvostoliittoon. Küchler sai pohjoisen armeijaryhmän komennon tammikuussa 1942, kun sotamarsalkka Wilhelm von Leeb erotettiin tehtävästään. Hitler piti natsimyönteistä Küchleriä poliittisesti sopivana ja toivoi tämän kykenevän valtaamaan Leningradin. Hitler ylensi Küchlerin sotamarsalkaksi kesäkuussa 1942, vaikka tämä ei ollut kyennyt päätehtäväänsä. Tammikuussa 1944 puna-armeija onnistui purkamaan Leningradin saarron ja saartamaan puolestaan Küchlerin armeijaryhmän. Pelastaakseen joukkonsa Küchler vaati lupaa vetäytymiseen, mutta sen sijaan Hitler erotti hänet. Hän pysyi Führer-reservissä sodan loppuun asti eikä saanut uusia komentajuuksia.
Carl Goerdeler yritti värvätä hänet mukaan heinäkuun 20. päivän salaliittoon. Küchler kieltäytyi, vaikka olikin menettänyt uskonsa Hitleriä ja natsihallintoa kohtaan.
Sodan jälkeen

Yhdysvaltalaiset joukot vangitsivat Küchlerin 8. toukokuuta 1945. Nürnbergin sotarikosoikeudenkäynneissä häntä syytettiin sotarikoksista ja rikoksista ihmiskuntaa vastaan, ja hänet tuomittiin 20 vuodeksi vankilaan. Tuomio lyhennettiin 12 vuoden mittaiseksi vuonna 1951, mutta hänet päästettiin vapaaksi jo helmikuussa 1953.
Aiheesta muualla

Kuvia tai muita tiedostoja aiheesta Georg von Küchler Wikimedia Commonsissa
Gustaf Wilhelm Molander

Gustaf Wilhelm Molander (2. kesäkuuta 1863 Kuopio – 22. joulukuuta 1938 Viipuri) oli suomalainen juristi, lääninsihteeri ja valtioneuvos.
Molanderin vanhemmat olivat rovasti Karl Henrik Oskar Molander (1824–1905) ja Edla Viktoria Floman (k. 1918). Hän pääsi ylioppilaaksi 1883 Jyväskylän lyseosta ja suoritti Helsingin yliopistossa tuomarintutkinnon 1889 ja kameraalitutkinnon 1890. Molander sai varatuomarin arvon 1892.
Molander nimitettiin Turun ja Porin läänin varalääninsihteeriksi 1893. Hän oli kruununvoutina Mynämäen kihlakunnassa 1897–1906 ja Käkisalmen kihlakunnassa 1906–1912. Molander oli sitteen Viipurin lääninhallituksen lääninsihteerinä 1912–1928 ja jäi sitten eläkkeelle. Hän oli Suomen Kauppapankki Oy:n valtion asiamiehenä 1913–1919 ja sai valtioneuvoksen arvon vuonna 1916.
Molander oli Käkisalmella kaupunginvaltuuston jäsenenä ja kouluneuvosotn puheenjohtajana.
Molander oli naimisissa 1892–1937 opettaja Elin Ungernin (k. 1937) kanssa ja vuodesta 1937 Eeva Stiina Karhusen kanssa.  Molanderin veljiä olivat lääninkanslisti Karl Herman Molander (1851–1882), toimittaja Lennart Oskar Molander (1854–1906) ja Viipurin lääninvankilan saarnaaja  Lauri Johannes Molander (1866–1899).
Gjøvikin rata

| Gjøvikin rata Gjøvikbanen |
| --- | --- |
 Rataosa merkitty karttaan punaisella.
Perustiedot
Reitti:  Oslo–Gjøvik
Avattu:  1902
Tekniset tiedot
Pituus:  123,5 km
Sähköistys:  kyllä
Gjøvikin rata (norj. Gjøvikbanen) on Norjan rataverkkoon kuuluva rautatie, joka kulkee Oslosta Gjøvikiin. Rata avattiin vuonna 1902 ja sähköistettiin 1963. Sen pituus on 123,5 kilometriä.
Kuvia

Jarenin rautatieasema
Grefsenin rautatieasema
Gjøvikin rautatieasema (Paul Due, 1902)
Tavarajuna ohittaa Sandermosenin aseman
Aiheesta muualla

Kuvia tai muita tiedostoja aiheesta Gjøvikin rata Wikimedia Commonsissa
Jernbanedirektoratet (norjaksi)
Gustaf Wilhelm Råbergh

Gustaf Wilhelm Råbergh (27. heinäkuuta 1833 Turku – 12. tammikuuta 1890 Vaasa) oli suomalainen senaattori ja Vaasan hovioikeuden presidentti.
Råberghin vanhemmat olivat Uudenkaupungin pormestari Johan Vilhelm Råbergh (1801–1879) ja Karolina Kristina Borgeman. Hän kävi Turun yläalkeiskoulua ja Turun lukiota, pääsi ylioppilaaksi 1852 ja suoritti Helsingin yliopistossa tuomarintutkinnon 1854. Råbergh sai varatuomarin arvon 1857. Råbergh oli Turun hovioikeudessa ylimääräisenä notaarina 1855–1859, kanslistina 1859–1863, ylimääräisenä viskaalina 1863–1865, notaarina 1865–1870, varakanneviskaalina 1870, asessorina 1870–1879 ja hovioikeudenneuvoksena 1879–1884. Hän oli samalla myös kirkollisvirkakunnan leski- ja orpokassan johtokunnan asiamiehenä ja sihteerinä 1863–1880. Råbergh oli vuonna 1884 perustetun lainvalmistelukunnan vanhempana jäsenenä 1884-1885, Suomen senaatin oikeusosastolla senaattorina 1885–1887 ja Vaasan hovioikeuden presidenttinä 1887–1890.
Råbergh oli naimisissa vuodesta 1866 Angelique Henriette Procopén kanssa. Hänen veljiään olivat pormestari, valtiopäivämies Karl Henrik Råbergh ja piispa Herman Råbergh.
Gjallarhorn (yhtye)

| Gjallarhorn |
| --- | --- |
 Gjallarhorn Maailma kylässä -festivaaleilla vuonna 2007.
Tiedot
Toiminnassa:  1994–
Tyylilaji:  maailmanmusiikki
Jäsenet:  Petter Berndalen, lyömäsoittimet   Adrian Jones, alttoviulu, mandola ja kalimba   Göran Månsson, huilut ja subkontrabassonokkahuilu   Jenny Wilhelms, laulu, viulu ja hardangerviulu  
Aiheesta muualla
gjallarhorn.com
Infobox OKNimi-testi OK: 
Gjallarhorn on suomalainen ruotsinkielinen kansan- ja maailmanmusiikkiyhtye, joka on perustettu vuonna 1994. Yhtye yhdistelee suomenruotsalaista pelimannimusiikkia Pohjanmaalta, keskiaikaisia balladeja ja suomalaisia runolauluja ulkomaisiin soittimiin, kuten didgeridoohon. Yhtyeen nimi tulee skandinaavisen mytologian gjallarhorn-torvesta. Yhtye on tunnettu Skandinaviassa, mutta ei erityisen tunnettu maailmalla.
Jäsenet

Petter Berndalen, lyömäsoittimet
Adrian Jones, alttoviulu, mandola ja kalimba
Göran Månsson, huilut ja kontrabasso
Jenny Wilhelms, laulu, viulu ja hardangerviulu
Diskografia

Ranarop, 1997 (uusi versio 2002)
Sjofn, 2000
Grimborg, 2002
Rimfaxe, 2006
Aiheesta muualla

Wikimedia Commonsissa on kuvia tai muita tiedostoja aiheesta .
Gjallarhornin kotisivu (Arkistoitu – Internet Archive).
Gustav Heinrich Schüdlöffel

| Gustav Heinrich Schüdlöffel> Henkilötiedot |
| --- | --- |
Syntynyt: 1798
Kuollut: 1859 (60–61 vuotta)
Ammatti:  kirjailija, folkloristi
Kirjailija
Äidinkieli: saksa
Tuotannon kieli: saksa, viro
Aiheesta muualla
Löydä lisää kirjailijoitaKirjallisuuden teemasivulta
Gustav Heinrich Schüdlöffel (1798–1859) oli virolainen pappi ja kirjailija. Hän tuli tunnetuksi kansanrunouden kerääjänä: hän keräsi muun muassa Kalevipoegia koskevia satuja. Hän on ensimmäinen, joka eräässä 1844 julkaisemassaan kirjasessa Tooms Westen, Lapo rahva uso ärataja norra maal on noudattanut viron kielen oikeinkirjoituksessa suomen kielen mukaista kirjoitustapaa, ilmeisesti Eduard Ahrensin vaikutuksesta.
Aiheesta muualla

Schüdlöffel, Gustav Heinrich (1798–1859), BBLD – Baltisches biografisches Lexikon (saksaksi)
Schüdlöffel, Gustav Heinrich, eestigiid.ee (viroksi)
HMS Myrtle

HMS Myrtle on ollut seitsemän Britannian Kuninkaallisen laivaston aluksen nimenä.
HMS Myrtle (1807), Cormorant-luokan 18-tykkinen sluuppi
HMS Myrtle (1825), Cherokee-luokan 6-tykkinen priki
HMS Myrtle (1837), nelinaulaisella tykillä varustettu puinen siipiratasalus
HMS Myrtle (1883), hiiliproomu
HMS Myrtle (1915), Flower-luokan sluuppi
HMS Myrtle (1939), miinanraivaajatroolari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Myrtle”, voi hakea sivunnimihaulla, laajalla sivunnimihaulla tai tekstihaulla.
Grimmin sanat

| Grimmin sanat> Grimms Wörter. Eine Liebeserklärung |
| --- | --- |

Alkuperäisteos
Kirjailija:  Günter Grass
Kieli:  saksa
Kustantaja:  Steidl
Julkaistu:  2010
ISBN:  978-3-86930-155-6
Suomennos
Suomentaja:  Oili Suominen
Kustantaja:  Teos
Julkaistu:  ilmestyy syksyllä 2015
Löydä lisää kirjojaKirjallisuuden teemasivulta
Grimmin sanat (Grimms Wörter. Eine Liebeserklärung) on Günter Grassin omaelämäkerrallinen teos, joka ilmestyi 2010. Sen suomensi Oili Suominen, ja suomennoksen julkaisi Teos syksyllä 2015.
Grimmin sanat on vuonna 2015 kuolleen Grassin viimeinen teos, ja hän pohtii siinä myös omaa kuolemaansa. Teos on kolmas osa omaelämäkerrallisesta trilogiasta, jonka aiemmat osat ovat Sipulia kuoriessa ja Taikalaatikko.
Teos kertoo myös Grimmin veljesten elämästä ja heidän käynnistämästään sanakirjahankkeesta. Se on rakenteeltaan sanakirjanomainen, aakkosjärjestyksessä etenevä yhdeksänlukuinen teos, jonka kääntämistä perinteisin menetelmin on pidetty mahdottomana, mutta Grass kannusti kääntäjiä yrittämään: ”Keksikää.”
Gregorius XVI

| Gregorius XVI |
| --- | --- |

Henkilötiedot
Koko nimi:  Bartolomeo Alberto Mauro Cappellari
Syntynyt: 18. syyskuuta 1765 Belluno Italia
Kuollut: 1. kesäkuuta 1846 (80 vuotta) Rooma, Italia
Paavi
Paavius alkoi:  2. helmikuuta 1831
Paavius päättyi:  1. kesäkuuta 1846
Edeltäjä:  Pius VIII
Seuraaja:  Pius IX
 Nimikirjoitus
Paavi Gregorius XVI, syntymänimeltään Bartolomeo Alberto Mauro Cappellari (18. syyskuuta 1765, Belluno – 1. kesäkuuta 1846, Rooma) toimi paavina vuosina 1831–1846.
Paavi Leo XII nimitti Cappellarin kardinaaliksi maaliskuussa 1825. 64 päivää kestänyt konklaavi valitsi hänet 2. helmikuuta 1831 yllättäen paavi Pius VIII:n seuraajaksi. Hän oli toistaiseksi viimeinen paavi, joka ei valituksi tullessaan ollut piispa.
Gregorius XVI vastusti kaikkia moderneja keksintöjä. Esimerkiksi hän kielsi rautatiet hallitsemillaan alueillaselvennä – hän kutsui niitä nimellä chemins d'enfer ("paholaisen tiet"); rautatie on ranskaksi chemins de fer ("rautaiset tiet").
Aiheesta muualla

Kuvia tai muita tiedostoja aiheesta Gregorius XVI Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Pius VIII | Paavi | Seuraaja: Pius IX |